삼성 로고(Lettermark)

**Kontaktai:**

Eglė Tamelytė

„Samsung Electronics Baltics”

Tel: +370 694 14 575

[e.tamelyte@samsung.com](mailto:e.tamelyte@samsung.com)

**Lietuvoje debiutavo „Galaxy Tab S11“: ploniausi ir galingiausi planšetiniai kompiuteriai „Samsung“ istorijoje**

**Technologijų bendrovė „Samsung“ pristatė du naujus aukščiausios klasės planšetinius kompiuterius – „Galaxy Tab S11 Ultra“ ir „Galaxy Tab S11“. Šie įrenginiai yra ne tik ploniausi bei galingiausi „Galaxy“ istorijoje, bet ir atkeliauja su naujausias dirbtinio intelekto (DI) funkcijas suteikiančia „One UI 8“ vartotojo sąsaja. Abu modeliai sukurti siekiant užtikrinti sklandų darbą bet kur ir bet kada dideliame ekrane.**

Patobulinta kompiuterio valdymą primenanti „Samsung DeX“ aplinka kartu su naujo dizaino „S Pen“ rašikliu suteikia planšečių serijai dar daugiau galimybių kurti ir dirbti keliose programose vienu metu. Nesvarbu, ar reikia greitai užrašyti idėją susitikimo metu, sukurti paskaitos medžiagos santrauką ar nupiešti eskizą – šie planšetiniai kompiuteriai leidžia visa tai atlikti viename įrenginyje, nepriklausomai nuo vietos.

**Lengvesnės kasdienės užduotys su pažangiu DI**

„Galaxy Tab S11“ serijoje siūlomos „Galaxy AI“ funkcijos padeda greičiau nudirbti kasdieninius darbus ir atskleisti kūrybiškumą. „Gemini Live“ funkcija leidžia realiu laiku dalytis ekrano turiniu bei pateikti vaizdinę informaciją, todėl galite natūraliai kalbėtis su dirbtinio intelekto asistentu apie tai, ką matote, girdite ir renkate klaviatūra. Pavyzdžiui, DI asistentui studentai gali lengvai parodyti savo užrašus ir paprašyti paaiškinti diagramą ar kitą sunkiai suprantamą studijų medžiagą.

„Piešimo pagalba“ funkcionalumas geba vartotojo ranka nupieštą eskizą paversti piešiniu, o „Rašymo pagalba“ padeda keisti teksto toną ir stilių, kas praverčia rašant elektroninius laiškus ar rengiant įvairius dokumentus. Be to, dirbant su keliomis užduotimis vienu metu, „Galaxy AI“ funkcijų meniu galima išlaikyti po ranka kaip nedidelį judantį langą, nenukreipiant dėmesio nuo darbo.

Tuo metu atnaujintas „S Pen“ rašiklis atkeliauja su nauju kūgio formos antgaliu, kuris palaiko didesnį pasvirimo kampą. Šešiakampis korpusas suteikia stabilesnį ir ergonomiškesnį rašiklio laikymo pojūtį. Papildomai, naudojantis „Quick Tools“ plaukiojančiu meniu, tampa dar lengviau keisti planšetės nustatymus piešimo metu, o „Sticky Memos“ padeda užsirašyti staiga į galvą atėjusias mintis ar užduotis, neišeinant iš atidaryto dokumento „Samsung Notes“ programėlėje.

**Naujas produktyvumo lygis su „DeX“**

„Galaxy Tab S11“ serijos planšetiniai kompiuteriai sukurti taip, kad užtikrintų visavertį produktyvumą nepriklausomai nuo vietos. Aktyvavę „Samsung DeX“ aplinką, vartotojai gali dirbti taip, kaip tą daryti yra įpratę su kompiuteriu – naudodami pelę ir klaviatūrą bei matydami atskirus programų langus tame pačiame ekrane.

Naujoji „Extended Mode“ funkcija leidžia prie planšetinio kompiuterio prijungti išorinį monitorių ir naudoti jį kaip antrą darbastalį. Ši konfigūracija ypač patogi, kai vienu metu reikia rengti dokumentą ir stebėti susirašinėjimą kitame lange. Tokiu būdu „DeX“ suteikia įprasto stalinio kompiuterio privalumus mobiliame planšetės korpuse.

Be to, „Samsung DeX“ režime nuo šiol galima susikurti iki keturių skirtingų darbo aplinkų, pritaikytų skirtingiems scenarijams – darbui, mokymuisi ar laisvalaikiui. Kiekvienoje jų galima nustatyti atskiras programėles, langų išdėstymą ir fonus. Taip galima greitai pereiti prie skirtingų veiklų, kiekvieną kartą negaištant laiko virtualios darbo aplinkos pasiruošimui.

**Dizaino ir technologinės pažangos sinergija**

„Galaxy Tab S11 Ultra“ yra ploniausias bendrovės planšetinis įrenginys iki šiol – jo korpuso storis siekia vos 5,1 mm. Siauri, vos 5,2 mm pločio ekrano rėmeliai išplečia ekrano erdvę neaukojant įrenginio mobilumo, todėl jis tampa dar kompaktiškesnis, tačiau kartu išlaiko ir tvirtą konstrukciją. Tokie matmenys užtikrina, kad planšetinį kompiuterį būtų patogu laikyti rankose ir naudotis bet kurioje situacijoje – tiek keliaujant, tiek dirbant iš įvairių vietų.

Vis dėlto, nepaisant itin plono dizaino, „Galaxy Tab S11“ serija siūolo dar didesnį našumą. Abu modeliai aprūpinti naujos kartos 3 nm technologijos lustais, kurie reikšmingai padidina įrenginio spartą. „Galaxy Tab S11 Ultra“ modelyje procesorius tapo 24 proc. pajėgesnis, grafikos plokštė paspartėjo daugiau nei ketvirtadaliu, o DI užduotims skirto neuroninių tinklų vieneto pajėgumai šoktelėjo net trečdaliu, lyginant su ankstesne karta.

„Galaxy Tab S11“ serija prekyboje pasirodys nuo rugsėjo 4 d.